શેરવાની સિમ્પલ અને હેવી બંને લુકમાં મળે છે. જો તમે ઈચ્છતાં હોય તો પ્યોર કોટનની સાદી શેરવાની પસંદ કરી શકો છો કે પછી હેવી એમ્રોડરી, લેસ, સ્ટોન, મીના વગેરેથી શણગારેલી શેરવાની પણ પસંદ કરી શકો છો. ફક્ત આટલુ જ નહિ આજકાલ તો શેરવાની સાથે મેચિંગમાં પાઘડી અને મોજડી પણ મળે છે. વળી પુરૂષો માટે બુટિક પણ મનપસંદ અને તમારા બજેટમાં શેરવાનીનો આખો સેટ બનાવીને આપે છે. તો પછી વાર શેની? તમે મુરતિયો હોય કે તેનો દોસ્ત બસ મનગમતી શેરવાનીમાં થઈ જાવ તૈયાર.